**VENSKABSMATCH 22. AUGUST 2017 I HOLBÆK MELLEM SORØ OG HOLBÆK**

Den årligt tilbagevendende venskabsmatch mellem dameklubberne fra Korsør, Sorø og Holbæk, blev i år udelukkende en match mellem Sorø og Holbæk. Korsør dameklub, som har deres spilledag om onsdagen, valgte at melde fra, idet spil både tirsdag og onsdag var for presset for dem incl. middag og transport hjem fra Holbæk.

Vi var 59 spillende damer, heraf 13 damer fra Sorø. Der blev spillet i 2 rækker: A og B, og der blev slået ud fra 15 huller i 4-bolde og en enkelt 3-bold.

Holbæk Golfklub viste sig på dagen fra sin smukkeste side. Solskinsvejr, behersket vind og det klareste vue over fjorden. Lige en dag at have gæstespillere på besøg.

Spillemæssigt klarede hjemmeholdet sig bedst i den indbyrdes match. Vi spiller desværre ikke længere om et trofæ, men ÆREN, mine damer, den vandt vi.

Også i den indbyrdes match tilfaldt samtlige præmier Holbæk-spillere:

**A-rækken** 1. Jytte Clemmensen 38 point

2. Vivi Palmquist 34 point

3. Vibeke Andersen 33 point

4. Mette Franch 31 point

5. Hanne Daugaard 31 point

**B-rækken** 1. Hanne poulsen 37 point

2. Karin Dahl 35 point

3. Karin Williams 33 point

4. Ulla Eismark 33 point

5. Inge Gade 32 point

**Nærmest flaget**

Hul 3 Gerda Stendal

Hul 7 Gitte Frejlev Sørensen

Hul 13 Lissie Christoffersen

Sorø vandt heldigvis de fleste Klappepræmier, så de ikke gik helt tomhændede hjem. Præmierne var lækre økologiske sager, som Mariane havde indkøbt på Fyn.

Vi fik for øvrigt en dejlig middag bestående af kylling, lækre salater og panne cotta med frugt.

Det var en rigtig dejlig dag, og vi glæder os allerede til at besøge Sorø-Golf-damerne den 3. tirsdag i august 2018, hvor de selvfølgelig håber på hjemmebanefordel.

**Hurra hurra hurra og suset over Kirsebærholmen……..**  lbt/best.